21st Century Fox

21st Century Fox oli Ameerika päritolu rahvusvaheline massimeediakontsern, mille peakontor asus Manhattanil New Yorgis. 21st Century Fox oli õiguslik järglane News Corporationile, mis jagati 2013. aastal kaheks, kui loodi 21st Century Fox ja News Corp. Ettevõtte suuromanik oli Rupert Murdoch. See oli USA suuruselt kolmas meedia konglomeraat The Walt Disney Company ja Comcasti järel. 2017. aasta lõpus teatati, et The Walt Disney Company soovib ettevõtte üle võtta, mille peale tegi Comcast konkureeriva pakkumise. 20. juunil 2018 käis The Walt Disney Company välja pakkumise summas 71,3 miljardit USA dollarit ning 20. märtsil 2019 oli ost lõplik. 21st Century Foxi alla kuulusid muuhulgas Fox Entertainment Group ning selle alla kuuluv 20th Century Fox, Foxi televõrk ja 73-protsendiline osalus firmast National Geographic Partners – National Geographic Society tulunduslikust osakonnast. 21st Century Foxi omandi alla kuulus ka 39,14% Euroopa suurimast meediaettevõttest Sky plc ja 30% voogedastuse ettevõttest Hulu. Disney omandas ostu järel enamuse 21st Century Foxi varadest, sealhulgas Fox Entertainment Groupi koos 20th Century Foxiga (nüüd 20th Century Studios), osalused National Geographic Partnersis ja Hulus, Foxi rahvusvahelise telebrändi ning USA telekanali FX. Murdochi perekonnale jäid Foxi televõrk, Fox Television Stations, Fox News Media (sealhulgas Fox Newsi ja Fox Businessi televõrgud), Fox Sportsi tegevus USA-s ning Foxi stuudiokrunt Los Angeleses Century Citys. Varad korraldati ümber uueks valdusettevõtteks, mille nimeks sai Fox Corporation. Ettevõte sai ametlikult eraldiseisvaks firmaks 19. märtsil 2019 (üks päev enne tehingu sõlmimist). Regulatsioonide, konkurentsi või Disney investeeringute puudumise tõttu müüdi mõned varad enampakkumistes kolmandatele osapooltele. 39,14%-ne osalus Sky plc-s müüdi Comcastile 11,6 miljardi naela eest ning regionaalne sporditelevõrk Fox Sports Networks müüdi Sinclairile ja nimetati ümber Bally Sportsiks. Szalai, Georg; Bond, Paul (20. märts 2019). "Disney Closes $71.3 Billion Fox Deal, Creating Global Content Powerhouse". The Hollywood Reporter. Originaali arhiivikoopia seisuga 20. märts 2019. Vaadatud 20. märtsil 2019. "The Walt Disney Company Signs Amended Acquisition Agreement To Acquire Twenty-First Century Fox, Inc., For $71.3 Billion in Cash And Stock". The Walt Disney Company. 20. juuni 2018. Originaali arhiivikoopia seisuga 22. juuni 2018. Vaadatud 1. augustil 2018. Andreeva, Nellie (8. oktoober 2018). "Disney Unveils Top TV Executive Structure Post Fox Acquisition: Peter Rice, Dana Walden, John Landgraf, Gary Knell Joining". Deadline Hollywood. Originaali arhiivikoopia seisuga 8. oktoober 2018. Vaadatud 9. oktoobril 2018. Hayes, Dade (27. veebruar 2019). "MyNetworkTV, 10 Years After Strategic Pivot, Is A Quiet But Steady Engine For Fox". Deadline Hollywood. Originaali arhiivikoopia seisuga 28. märts 2019. Vaadatud 19. märtsil 2019. (A)mong the assets that will remain behind as part of Fox Corp.: MyNetworkTV. Snider, Mike (14. detsember 2017). "Disney to buy key 21st Century Fox assets for $52.4 billion". USA Today (inglise). Originaali arhiivikoopia seisuga 3. mai 2019. Vaadatud 13. augustil 2019. Holloway, Daniel; Lang, Brent (14. detsember 2017). "Disney to Lease Fox Lot for Seven Years". Variety (inglise). Originaali arhiivikoopia seisuga 18. mai 2019. Vaadatud 3. mail 2019. Littleton, Cynthia; Steinberg, Brian (19. märts 2019). "Fox Corporation Emerges as Standalone Entity, Paul Ryan Joins Board". Variety. Originaali arhiivikoopia seisuga 19. märts 2019. Vaadatud 19. märtsil 2019. Clarke, Stewart (26. september 2018). "Fox Decides to Ditch Its Stake in Sky for $15 Billion". Variety. Originaali arhiivikoopia seisuga 26. september 2018. Vaadatud 26. septembril 2018. Littleton, Cynthia (3. mai 2019). "Sinclair Clinches Disney-Regional Sports Networks Deal, Byron Allen Joins as Partner". Variety (inglise). Vaadatud 5. mail 2019.